Правила
**Какво е разрешено да се внася в зоната на фестивала?**

Като цяло в зоната на фестивала е разрешено внасянето само на лични вещи и дрехи. За ваше улеснение добавяме списък на някой разрешени неща, за които може да възникнат въпроси:

* Слънцезащитен крем;
* Репелент (препарат за предпазване от ухапване от насекоми) – да НЕ е под формата на аерозол/в опаковка под налягане;
* Запалка;
* Цигари / Е-цигари;
* 0,5 л. пластмасова бутилка с вода;
* Медикаменти (астма спрей, хапчета и др.);
* Външна батерия за зареждане на телефон (powerbank);
* Разтвор за контактни лещи;
* Дезинфектант за ръце;
* Инсулинова спринцовка (НЕ нормална спринцовка, а такава с много къса игла), максимално позволена е 1 спринцовка;
* Малка бутилка инсулин.

 **2. Какво не бива да се внася в зоната на фестивала?** 

Имайте предвид, че ако притежавате един или повече от тези предмети, те ще Ви бъдат отнети при влизане в зоната на фестивала. Организаторът НЕ НОСИ отговорност за тези отнети вещи и тяхното съхранение.

За да избегнете подобна ситуация, НЕ взимайте със себе си следните предмети и вещества:

* Вещества, чиято употреба е забранена от закона;
* Наркотични вещества и принадлежности за тяхната употреба;
* Хладни, огнестрелни оръжия и други средства за самозащита (като например, но не само, всякакви размери ножове, газови пистолети, лютив спрей) или други опасни предмети, които могат да се използват като оръжия;
* Запалими вещества или течности, включително аерозоли;
* Маркери, спрейове;
* Раници и чанти с вместимост по-голяма от 10 литра или около 35х25х12 см.
* Стъклени и пластмасови контейнери, стъклени/метални/пластмасови бутилки, метални чаши и твърди опаковки;
* Плюшени играчки;
* Играчки с дистанционно управление като коли, самолети, хеликоптери и други подобни;
* Храна и алкохол;
* Вода за един човек в разфасовка по-голяма от 0,5 литра;
* Балони, надуваеми топки, запалими сфери, летящи фенери, както и фризбита и други летящи дискове;
* Чадъри, факли, пръчки (вкл. селфи стикове);
* Обемисти предмети, столове, кутии, шалтета, спални чували и палатки;
* Велосипеди, скейтборди, ховърборди, електрически скутери и други превозни средства;
* Домашни животни, с изключения на кучета-водачи;
* Лазери, лазерни писалки и сходни на тях светлинни устройства;
* Водни пистолети, спрей бутилки и други, разпръскващи вода;
* Музикални инструменти и озвучителни системи;
* Мегафони;
* Дронове и други летящи обекти;
* Професионални камери и видеооборудване (такива камери, чийто обектив е сменяем);
* Пиротехнически материали, вкл. фойерверки, бенгалски огън и др.;
* Колани-вериги, обвити ремъци и колани със шипове (конусни шипове);
* Флайери, които не са изрично разрешени от организатора.

Изброените по-горе предмети ще бъдат конфискувани на входа от охраната. Имайте предвид, че някои бижута или други мърчандайз артикули (като вериги, шипове и т.н.) също могат да бъдат счетени за опасни и да бъдат отнети на входа.

Организаторът **НЕ НОСИ** отговорност за тези отнети вещи и тяхното съхранение! Организаторът запазва правото си да разшири списъка със забранени предмети по всяко време.

 **3. Разрешено ли е да се влиза и излиза от фестивалната зона?** 

**Многократното влизане и излизане на фестивала след 18:00ч. е забранено най-вече от съображения за сигурност.** **Преди 18:00ч. можете да излезете и да се върнете във фестивалната зона. Влизането е разрешено по всяко време. След 18:00ч. излизането е еднократно.**  
При влизане трябва да представите документ за самоличност и билет за събитието.

 **4. Може ли да се снима свободно?**  
**Позволено е да се снима САМО с телефон и фотоапарат тип „сапунерка“ (такъв, който не позволява смяна на обектива). Забранено е да се внася професионална или полупрофесионална фото или видео техника, както и дронове.**

 **5. Мога ли да внасям храни и напитки?**  
**Забранено е внасянето на храни и напитки от всякакъв тип в рамките на фестивала. Там ще имате достъп до барове с храни и напитки. Позволено е внасянето на вода в разфасовки до 500ml на човек. В случай на екстремно високи температури е възможно това количество да бъде увеличено на 750ml.**

